Kinnitatud Enefit Green AS-i aktsionäride korralise üldkoosoleku otsusega [●] [●] 2024

**Nõukogu LIikMETE NiMETAMISE PÕHIMÕTTED**

|  |  |
| --- | --- |
| **Kategooria** | *Enefit Green AS-i aktsionäride üldkoosoleku otsus* |
| **Ulatus** | *Enefit Green AS nõukogu* |
| **Jõustumine** | *Arvates Enefit Green AS üldkoosolekul kinnitamisest* |
| **Seotud dokumendid** | *Enefit Green AS põhikiri* |
| **Omanik** | *Enefit Green AS üldkoosolek* |
| **Dokumendi kättesaadavus** | *Avalik dokument* |

1. **Ulatus**
   1. Nimetamise põhimõtted (edaspidi “**Põhimõtted**“) rakenduvad Enefit Green AS (edaspidi “Selts”) nõukogu liikmete (edaspidi “**Nõukogu**”) kandidaatide valmimisel.
   2. Põhimõtted on täiendavad Nõukogu liikmetele ja nende valimisele esitatud nõuetele, mis tulenevad EG põhikirjast, kohalduvatest seadustest ja Hea ühingujuhtimise tavast (edaspidi “**HÜT**”)
2. **Eesmärk**
   1. Põhimõtete eesmärk on sätestada põhimõtted Nõukogu liikmete kandidaatide hindamise ja valikuga.
   2. Põhimõtete eesmärk on tagada, et Nõukogus oleks oskuste, teadmiste, kogemuste, asjatundlikkuse ja mitmekesisuse tasakaal, mis vastab Seltsi äritegevuse nõuetele ja aitab suurendada Nõukogu tõhustust, võimaldaks Nõukogul ära tunda Seltsi peamisi väljakutseid, riske ja võimalusi ning anda otsustav panus Seltsi äristrateegiasse ja maksimeerida väärtust aktsionäridele.
3. **Valikukriteeriumid**
   1. Hinnates potentsiaalse kandidaadi sobivust Nõukogusse, võetakse arvesse järgmisi kriteeriume (loetelu ei ole ammendav):
      1. Nõukogu liikme ülesannete täitmiseks vajalike teadmiste ja kogemuste omamine, arvestades vastavalt Seltsi tegevusvaldkonda;
      2. Võime tegutseda Nõukogu liikmelt oodatava hoolsusega ja vastavalt vastava ametikoha nõuetele, arvestades Seltsi eesmärke ja huve;
      3. Mitmekesisus (oskuste, asjatundlikkuse, kogemuste, vanuse, soo, rahvuse, kultuurilise ja haridusliku tausta osas);
      4. Kvalifikatsioon;
      5. Isiklik ja ametialane ausus ja eetika;
      6. Motivatsioon;
      7. Pühendumus
      8. Huvide konflikti puudumine;
   2. Ühelegi eespool nimetatud kriteeriumile ei omistata erilist kaalu ega prioriteeti.
   3. Nõukogu sõltumatute liikmete kandidaatide asjakohane kvalifikatsioon hõlmab muu hulgas eelnevat kogemust juhtivatel ametikohtadel sõltumatutes energiatootjates, varasemat kogemust börsil noteeritud äriühingutes ning kogemusi rahanduse, raamatupidamise, sisekontrolli või muudes valdkondades, mis on asjakohased seoses nõukogu liikmeks olemisega.
   4. Nõukogu sõltumatute liikmete kandidaadid peavad vastama HÜT-s sätestatud sõltumatuse nõuetele.
   5. Nõukogu soolise tasakaalu osas on Seltsi eesmärgiks täita direktiivis (EL) 2022/2381 (edaspidi "Direktiiv") sätestatud eesmärke kuni Direktiivi ülevõtmiseni Eesti õigusesse. Kui Direktiiv on Eesti õigusesse üle võetud, on Seltsi eesmärgiks täita vastavates Eesti õigusaktides sätestatud soolise tasakaalu eesmärke.
   6. Hinnates potentsiaalse kandidaadi sobivust nõukogusse, tuleb edendada võrdseid võimalusi ja vältida mis tahes vormis diskrimineerimist, muu hulgas soo, etnilise päritolu, vanuse või füüsilise puude tõttu.
4. **Läbivaatamine ja järelevalve**
   1. Nõukogu vaatab Põhimõtted perioodiliselt üle ja monitoorib nende rakendamist, et tagada Põhimõtete jätkuv efektiivsus, kooskõla Seltsi vajadustega ning vastavus kohalduvatele seadustele ja äriühingu üldjuhtimise parimatele tavadele. Nõukogu esitab Põhimõtete muudatusettepanekud Seltsi aktsionäride üldkoosolekule üle vaatamiseks ja kinnitamiseks.